|  |  |
| --- | --- |
|  | - La mallongigo FR en Vernay FR staras por la svisa Kantono Friburgo. Por aliaj signifoj de la nomo vidu sub **Vernay**. |


---


**Vernay** estas komunumo en la distrikto Brojo en Kantono Friburgo, Svislando. Ĝi havis 1042 loĝantojn je la 31-a de decembro 2011. La ĉefloko de la komunumo estas Forel.

Geografio
---------

Vernay situas en la friburga eksklavo Estavayer, ĉe la suda bordo de la Lago de Neŭŝatelo. Laŭlonge de la lagobordo etendiĝas vasta naturprotekta rezervejo. La komunumo konsistas el la vilaĝoj Autavaux, Forel kaj Montbrelloz, kaj la setlejoj Les Planches, Champs Maillet, Esserts Dessous kaj Esserts Dessus, kaj diversaj izolitaj bienoj.

La teritorio de la komunumo etendiĝas sur areo de 8,29 km², de kiuj 18,2% estas kovritaj de arbaro, 75,6% servas por agrikulturo kaj 5,5% por setlado.

Najbaraj komunumoj
------------------

La komunumo Vernay limas en nordo al la Lago de Neŭŝatelo, en nordoriento al Chevroux (VD), en oriento al Grandcour (VD), en sudoriento al Rueyres-les-Prés, en sudsudorento al Morens, en sudo al Bussy, en sudokcidento al Sévaz, kaj en okcidento al Estavayer-le-Lac.

Trafiko
-------

En sudokcidento la kantona ĉefvojo n-ro 152 de Avenches al Estavayer-le-Lac pasas la teritorio de la komunumo. La ceteraj partoj de la komunumo atingeblas pere de flankaj vojoj de la kantona vojo respektive de Estavayer-le-Lac. La plej proksima alveturejo al la svisa aŭtovojo A1 situas proksimume 3 kilometrojn sudokcidente de la komunumo apud Estavayer-le-Lac. Pere de buslinio de la entrepreno Transporto Publika Friburga la vilaĝoj de la komunumo estas konektitaj al la publika transportreto.

Historio
--------

La komunumo Vernay estis kreita la 1-an de januaro 2006 per kunigo de la ĝis tiam aŭtonomaj komunumoj Autavaux, Forel kaj Montbrelloz.

La unua dokumenta mencio de Autavaux datiĝas el la jaro 1350 kiel *Autavauz*. En Autavaux ekzistis du prahistoriaj lagobordaj setlejoj, de kiuj unu datiĝas el la neolitiko kaj la alia el la malfrua bronzepoko. Dum mezepoko Autavaux apartenis al la Senjorujo Estavayer, kun kiu ĝi en la jaro 1536 fariĝis friburga havaĵo.

Forel estis dokumente menciita la unuan fojon en la jaro 1239 kiel *Forest*. En Forel ekzistis du prahistoriaj lagobordaj setlejoj el la neolitiko kaj el la malfrua bronzepoko. Dum mezepoko Forel apartenis al la Senjorujo Estavayer, kun kiu ĝi en la jaro 1536 fariĝis friburga havaĵo. En la jaro 1594 Forel estis aĉetita de Louis Griset kaj formis apartan senjorujon interne de la Voktejo Estavayer.

La unua dokumenta mencio de Montbrelloz datiĝas el la jaro 1228 kiel *Mons brenlos*. En Montbrelloz estis trovitaj diversaj objektoj el la neolitiko. En la 12-a jarcento johanitoj fondis en Montbrelloz priorejon, kiu apartenis al la komandorejo La Chaux en Cossonay. En la jaro 1338 civitanoj de Payerne rabobrulis la lokon, kiu dum mezepoko apartenis al la Senjorujo Estavayer, kiu en la jaro 1536 fariĝis friburga voktejo, en 1798 distrikto kaj fine en la jaro 1848 sub la nova kantona konstitucio de Friburgo estis integrita al la distrikto Brojo.

Vidu ankaŭ
----------

* Aliaj lokoj kun la nomo Vernay

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Marianne Rolle*: *Vernay* en *Historia Leksikono de Svislando* (2011-12-20)
4. ↑  Fonto: *Marianne Rolle*: *Autavaux* en *Historia Leksikono de Svislando* (2009-09-03)
5. ↑  Fonto: *Marianne Rolle*: *Forel FR* en *Historia Leksikono de Svislando* (2010-07-22)
6. ↑  Fonto: *Marianne Rolle*: *Montbrelloz* en *Historia Leksikono de Svislando* (2009-11-17)

Eksteraj ligiloj
----------------

* Oficiala retejo de la komunumo Vernay

* **Vidu ankaŭ en la Vikimedia Komunejo la kategorion Vernay** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Brojo |
| --- |
| Bussy • Châbles • Châtillon • Cheiry • Cheyres • Cugy • Delley-Portalban • Domdidier • Dompierre • **Estavayer-le-Lac** • Fétigny • Gletterens • Léchelles • Les Montets • Lully • Ménières • Montagny • Morens • Murist • Nuvilly • Prévondavaux • Rueyres-les-Prés • Russy • Saint-Aubin • Sévaz • Surpierre • Vallon • Vernay • Villeneuve • Vuissens |  |

 |